Na temelju članka 31. Statuta Općine Vidovec („Službeni vjesnik Varaždinske županije“, broj 20/21), Općinsko vijeće Općine Vidovec na konstituirajućoj sjednici održanoj dana 09. lipnja 2025. godine, donosi

**O D L U K U**

**o osnivanju Vijeća za prevenciju Općine Vidovec**

**Članak 1.**

Ovom Odlukom osniva se Vijeće za prevenciju Općine Vidovec.

**Članak 2.**

 U Vijeće za prevenciju iz članka 1. ove Odluke imenuju se:

**1**.**Hranić Bruno**, općinski načelnik Općine Vidovec, za predsjednika

**2**. **Sakač Leonardo**, načelnik Policijske postaje Varaždin, za zamjenika predsjednika

**3. Flajšman Mladen**, komunalni redar Općine Vidovec, za člana

**4. Kolačko Fabijan**, vlasnik obiteljskog poljoprivrednog gospodarstva, za člana

**5**. **Mašić Predrag**, ravnatelj Osnovne škole Vidovec, za člana

**6. Puček Josip**, ravnatelj Osnovne škole Tužno, za člana

**7**. **Risek Vida,** ravnateljica Dječjeg vrtića Škrinjica, za članicu.

**Članak 3**.

Vijeće za prevenciju ima za cilj utvrđivanje i ostvarivanje programa prevencije na području Općine Vidovec zajedno s tijelima i ustanovama zaduženima za sigurnost ljudi, imovine, javnog reda i kvalitete života stanovnika Općine Vidovec, a poradi prevencije kriminaliteta i pružanja podrške nositeljima kriminalno-preventivnih aktivnosti davanjem inicijativa izvršnoj i predstavničkoj vlasti Općine Vidovec.

**Članak 4.**

Programima prevencije obuhvatiti će se područja suzbijanja nasilja u obitelji, delikvenciju djece, maloljetnih i punoljetnih osoba, zlouporaba droge, suzbijanje svih oblika kriminaliteta, osiguranja povoljnog stanja javnog reda i mira te opće sigurnosti stanovnika Općine Vidovec i imovine.

**Članak 5.**

Administrativne, tehničke i druge poslove za Vijeće za prevenciju obavljati će Jedinstveni upravni odjel Općine Vidovec.

**Članak 6.**

Stupanjem na snagu ove Odluke prestaje važiti Odluka o osnivanju Vijeća za prevenciju Općine Vidovec („Službeni vjesnik Varaždinske županije“, broj 58/21, 45/22 i 56/22).

**Članak 7.**

Ova Odluka stupa na snagu osmog dana od dana objave u „Službenom vjesniku Varaždinske županije“.

KLASA: 210-01/25-01/01

URBROJ: 2186-10-01/1-25-06

Vidovec, 09. lipnja 2025. OPĆINSKO VIJEĆE OPĆINE VIDOVEC

 PREDSJEDNICA

 Ljubica Hosni